Munkaterülete a fotó- és filmművészet. 1958-ban szakszervezeti filmklubot alapított, szakembereket képzett. 1970-től a Román Televízió magyar adásának külső munkatársa. Számos riport mellett a "Bolyai emlékmúzeum", "Farsangtemetés Alsósó­falván", "Jobbágytelki arató kaláka" c. filmjei a jelentősebbek; "Lövétei esküvő" és "Nem" c. filmjeivel nemzetközi díjakat is nyert. 1989 decemberében többedmagával elkészítette a forradalom filmjét. Részt vett Marosvásárhelyen a Studio 7 filmes műhely létrehozásában.